CELEX: 62018TN0283
Language: lv
Date: 2018-05-03 00:00:00
Title: Lieta T-283/18: Prasība, kas celta 2018. gada 3. maijā – Bernis u.c./ECB

201807060741994112018/C 259/552832018TC25920180723LV01LVINFO_JUDICIAL20180503404121Lieta T-283/18: Prasība, kas celta 2018. gada 3. maijā – Bernis u.c./ECB
 ---documentbreak--- C2592018LV4010120180503LV0055401412Prasība, kas celta 2018. gada 3. maijā – Bernis u.c./ECB
   (Lieta T-283/18)2018/C 259/55Tiesvedības valoda – angļu
      Lietas dalībnieki
   
   
      Prasītāji: Ernests Bernis (Jūrmala, Latvija), Oļegs Fiļs (Jūrmala), OF Holding SIA (Rīga, Latvija) un Cassandra Holding Company SIA (Jūrmala) (pārstāvji: O. Behrends, M. Kirchner un L. Feddern, advokāti)
   
      Atbildētāja: Eiropas Centrālā banka (ECB)
   
      Prasījumi
   
   
            —
         
         
            atcelt Eiropas Centrālās bankas (ECB) 2018. gada 23. februāra lēmumus par to, ka ABLV Bank, AS un ABLV Bank Luxembourg, SA kļūst maksātnespējīgas vai, iespējams, kļūs maksātnespējīgas;
         
      
            —
         
         
            piespriest atbildētājai atlīdzināt tiesāšanās izdevumus.
         
      
      Pamati un galvenie argumenti
   
   Prasības pamatošanai prasītāja izvirza desmit prasības pamatus.
   
            1.
         
         
            Ar pirmo prasības pamatu tiek apgalvots, ka ECB kritērija “kļūst maksātnespējīga vai, iespējams, kļūs maksātnespējīga” vērtēšana attiecībā uz ABLV Bank un tās meitasuzņēmumu ABLV Bank Luxembourg esot bijis kļūdains un nepilnīgs dažādos aspektos.
         
      
            2.
         
         
            Ar otro prasības pamatu tiek apgalvots, ka ECB esot pārkāpusi prasītāju tiesības tikt uzklausītiem un citas procesuālās tiesības.
         
      
            3.
         
         
            Ar trešo prasības pamatu tiek apgalvots, ka ECB esot pārkāpusi prasītāju tiesības uz pienācīgi pamatotu lēmumu.
         
      
            4.
         
         
            Ar ceturto prasības pamatu tiek apgalvots, ka ECB neesot rūpīgi un objektīvi pārbaudījusi un izvērtējusi visus konkrētā gadījuma būtiskus aspektus.
         
      
            5.
         
         
            Ar piekto prasības pamatu tiek apgalvots samērīguma principa pārkāpums.
         
      
            6.
         
         
            Ar sesto prasības pamatu tiek apgalvots, ka ECB esot pārkāpusi vienlīdzīgas attieksmes principu.
         
      
            7.
         
         
            Ar septīto prasības pamatu tiek apgalvots, ka ECB esot pārkāpusi tiesības uz īpašumu un brīvību veikt uzņēmējdarbību.
         
      
            8.
         
         
            Ar astoto prasības pamatu tiek apgalvots, ka ECB esot pārkāpusi nemo auditur principu.
         
      
            9.
         
         
            Ar devīto prasības pamatu tiek apgalvots, ka ECB esot pieļāvusi pilnvaru nepareizu izmantošanu (détournement de pouvoir).
         
      
            10.
         
         
            Ar desmito prasības pamatu tiek apgalvots, ka esot ticis pārkāptas prasītāju tiesības, kas noteiktas Pamattiesību hartas 41. pantā, jo nesot tikusi nodrošināta ABLV Bank lietu izskatīšana attiecīgajās Savienības iestādēs vai struktūrās.